CELEX: 31981D0278
Language: el
Date: 1981-04-01 00:00:00
Title: 81/278/ΕΟΚ: Απόφαση τής Επιτροπής τής 1ης Απριλίου 1981 περί εγκρίσεως προγράμματος γιά τήν εμπορία μή βρωσίμων κηπευτικών προϊόντων στό Βέλγιο σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31981D0278

81/278/ΕΟΚ: Απόφαση τής Επιτροπής τής 1ης Απριλίου 1981 περί εγκρίσεως προγράμματος γιά τήν εμπορία μή βρωσίμων κηπευτικών προϊόντων στό Βέλγιο σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 123 της 07/05/1981 σ. 0034 - 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Απριλίου 1981  περί εγκρίσεως προγράμματος για την εμπορία μη βρωσίμων κηπευτικών προϊόντων στο Βέλγιο σύμφωνα με τον κανονισμό (ΕΟΚ) αριθ. 355/77 του Συμβουλίου  (Τα κείμενα στη γαλλική και ολλανδική γλώσσα είναι τα μόνα αυθεντικά)  (81/278/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η βελγική κυβέρνηση ανακοίνωσε στις 14 Οκτωβρίου 1980 το πρόγραμμα για την εμπορία μη βρωσίμων κηπευτικών προϊόντων·  ότι το εν λόγω πρόγραμμα αφορά τη δημιουργία, επέκταση και ορθολογική οργάνωση των εγκαταστάσεων για τη διαλογή, ταξινόμηση, επεξεργασία, εναποθήκευση, εκφόρτωση ή πώληση και μεταφορά, καθώς και για τον πλειοδοτικό διαγωνισμό μη βρωσίμων κηπευτικών προϊόντων με σκοπό να δημιουργηθούν προϋποθέσεις διαθέσεως στην εμπορία, οι οποίες εγγυώνται στις παραγωγικές εκμεταλλεύσεις μια συνεχή διάθεση· ότι, ως εκ τούτου, καταρτίζεται πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιλαμβάνει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία δεικνύουν ότι οι στόχοι που αναφέρονται στο άρθρο 1 του κανονισμού αυτού δύνανται να επιτευχθούν για τον τομέα μη βρωσίμων κηπευτικών στο Βέλγιο· ότι η προβλεπόμενη προθεσμία για τη διεξαγωγή του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 υπό ζ του κανονισμού αυτού· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα για την εμπορία μη βρωσίμων κηπευτικών προϊόντων το οποίο ανακοινώθηκε από τη βελγική κυβέρνηση στις 14 Οκτωβρίου 1980, σύμφωνα με τον κανονισμό (ΕΟΚ) αριθ. 355/77 του Συμβουλίου.  Άρθρο 2  Η παρούσα απόφαση απευθύνεται στο Βέλγιο.  Έγινε στις Βρυξέλλες, την 1η Απριλίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.